Ivar Odd Formo

Ivar Odd Formo (1922–2011) var en norsk langrennsløper, idrettsleder, lokalpolitiker (H) og næringslivsleder. Han representerte Ski- og Fotballklubben Lyn.

Formo ble to ganger norsk mester i langrenn da han i 1950 og 1951 gikk på Oslo skikrets' lag på 4 x 10 km stafett. I 1950 gikk han sammen med Georg Tømte, Arnljot Nyaas og Henry Hermansen og i 1951 med Nyaas, Hermansen og Alf Bakke.

Formo var initiativtaker til og rennleder i Monolittrennet og var æresmedlem i Lyn.Aftenposten, 30. mai 1997, side 10 Han var medlem i Norges Skiforbunds tekniske komité for langrenn.Aftenposten, 26. juli 1977, side 13

Formo bygde opp en plastfabrikk i Oslo og satt i Oslo bystyre for Høyre.

Formo var far til langrennsløperen Ivar Formo.

 Referanser 

 Eksterne lenker 
 Ivar Odd Formos plastfabrikk på Frysja . www.industrimuseum.no

Kategori:Norske langrennsløpere
Kategori:Norske idrettsledere
Kategori:Norske bedriftsledere
Kategori:Høyre-politikere i Oslo
Kategori:Personer fra Oslo
Kategori:Norgesmestere i langrenn